
UDTALELSE
Udvalget om Kvinders Rettigheder og Ligestilling opfordrer Budgetkontroludvalget, som er korresponderende udvalg, til at optage følgende i det forslag til beslutning, det vedtager:
<RepeatBlock-Dec>
A.	der henviser til, at ligestilling mellem kønnene er en EU-værdi, og at Unionen er fast besluttet på at fremme den i alle aktiviteter;
B.	der henviser til, at Præsidiet i henhold til finansforordningens artikel 249 skal vedtage en kønshandlingsplan for at integrere et kønsperspektiv i alle Parlamentets aktiviteter; 
C.	der henviser til, at kvinder fortsat er underrepræsenteret i beslutningstagningen; der henviser til, at der ved valget i 2024 var en tilbagegang i forhold til tidligere, idet 278 kvinder (39 %) blev valgt, hvilket er en smule færre end i 2019;
D.	der henviser til, at kvindelige politikere står over for et højere niveau af had og intimidering end mandlige modparter;
E.	der henviser til, at kvinder stadig er underrepræsenteret i nogle udvalg og overrepræsenteret i andre;
F.	der henviser til, at Parlamentet ikke har indført forældreorlov for medlemmer, selv om det tillader stemmeafgivning ved fuldmagt for kvindelige medlemmer før og efter fødslen;
1.	glæder sig over fremskridtene med hensyn til integration af kønsaspektet og budgettering og vedtagelsen af kønshandlingsplanen for 2025; opfordrer til, at den offentliggøres, gennemføres hurtigt og vurderes grundigt; opfordrer indtrængende til konsekvent kønsbudgettering i Parlamentets budget;
2.	opfordrer formanden til at evaluere faldet i antallet af kvindelige medlemmer i 2024 og finansiere kampagner, der tilskynder kvinder til at gå ind i EU-politik; opfordrer de nationale partier til at vedtage kønsvekslende lister og kvoter;
3.	anmoder om målrettet følelsesmæssig og juridisk støtte til medlemmer, der udsættes for chikane og had;
4.	opfordrer formanden og Præsidiet til at forbedre den horisontale repræsentation og kønsbalancen på tværs af udvalgene, herunder overveje kønskvoter for koordinatorer, ordførere og skyggeordførere;
5.	glæder sig over holdningen til stemmeafgivning ved fuldmagt for kvindelige medlemmer før og efter fødslen; opfordrer til, at stemmeafgivning ved fuldmagt udvides til at omfatte alle nye forældre, og til, at der indføres barsels-, fædre- og forældreorlov for medlemmerne.

